Aalborg Stiftstidende, 1842-05-02
Da den Stænderdeputerede for Kjøbstædernes 9de Valgdistrict, Kjøbmand K. B. Sidenius i Maribo, og den 5te Deputerede for Kjøbenhavn, Fattigvæsensdirecteur H.C. Sager, have anmeldt, at de ikke see sig istand til at give Møde ved den forestaaende Stænderforsamling, har der kongl. Commissarius opfordret Suppleanterne Brændeviinsbrænder C. Lyhmener i Rødby og Grosserer W. Duntzfeldt til at indtræde i Forsamlingen i de nævnte Deputeredes Sted. (B. Td.) – Den Deputerede for Kjøbstædernes 2det Valgdistrict, forhenv. Overlærer Dahl, har anmeldt, at han, ved at afhænde sin Eiendom har tabt Qvalificationen til at indtræde i Stændernes Forsamling. Suppleanten for bemeldte Valgdistrict, Kjøbmand H. H. Schou i Slagelse, er afæsket Erklæring over, hvorvidt han maatte ansee sig competent til at tage Sæde i Forsamlingen i fornævnte Deputeredes Sted, da han allerede forinden han modtog Valget for hiint Valgdistrict havde antaget Valg som Suppleant for Kjøbstædernes 4de Valgdistrict. – Endelig har Suppleanten for de mindre Landeiendomsbesidderes 14de District, Møller Fabricius, tilkjendegivet, at han, som Følge af at han har afhændet sin Eiendom, er udtraadt af den Stilling, hvortil han saaledes var valgt. (C. T.) Aalborg, den 2den Mai. Ligesom enhver Forvaltningsgreen først vinder den rette Tillid ved den størst mulige Offentlighed, den efter sin Natur maatte admittere, og ligesom det maa være en af vor fremadskridende Tids Hovedopgaver at bringe Lyset ind i det Mørke, som for omhyllede og endnu paa sine Steder omhyller mange Bestyrelsesgrene – lige fra den almindelige Embedsforvaltnings Væsen og til de specielle, i saa mange Borgeres Vel og Vee indgribende uhyggelige hemmelige Embedserklæringer – saaledes er det uomtvistelig vist, at Communernes bekonomiske Styrelse er en af de Forvaltninger, der meest kræver Offentlighed, naar Tilliden til denne Bestyrelse ret skal befæste sig og den directe Deelagtighed i Bestyrelsen af Communens Anliggender, som ved den nye Communalanordning er tilsigtet, skal gjøre sig virkelig gjældende blandt Borgere og fremme disses Jnteresse for deres Fælledsanliggenders Tarv. J Erkjendelsen heraf have ogsaa endeel Kjøbstad, (og allerede ogsaa nogle Land-Communer søgt ved stadige eller periodiske Offentliggjørelser ved Pressen at gjøre Borgerne bekjendte med deres Repræsentanters Forhandlinger, men, skjøndt denne Offentliggjørelsesmaade baade har praktisk Nytte og tillige et historisk Værd, saa sætter den dog ikke Borgerne i saa stadig Kundskab om Forhandlingernes Gang, at de altid nøie kunne følge dem, eller kan ikke gjengive dem med en saa stor Udførlighed, som ofte maatte være ønskeligt. Denne Mangel erstattes kun ved en fuldstændig Offentlighed, som bestaaer i Forhandlinger for aabne Dørre, hvor altsaa et saa stort Publicum, som Rummet tillader, kan admitteres. Det er denne Offentlighed, der attraaes for Stændersalen; men, ligesom den repræsentative Communalforfatning, som Planteskolen for udviklende Dygtighed og borgerlig Selvstændighed, i mange Henseender kan være en nyttig Forløber for Stænderraadet, saaledes var det heller ikke meer end ønskeligt, at man ogsaa her i de smaa Forhold dannede sig for de større og at den udstrakte Offentlighed, der ønskes givet Stændernes Forhandlinger, og uden hvilke disse heller aldrig ville vinde Statsborgernes levende og kraftige Jnteresse for sig, først adopteredes i Communerne og gjordes til Norm ved disses Ledelse. Saavidt erindres har man endog i en Stad i det endnu for Offentlighed saa frygtsomme Preussen, navnlig i Stettin, gjort Communaltepræsentanternes Forhandlinger tilgængelige for alle Borgere. J nogen fædrelandsk Commune vides dette endnu ikke at have været paatænkt eller udført. J det herværende Repræsentantskab har Sagen været bragt paa Bane, men endnu ikke havt den almene Stemning for sig. Med saa megen større Jnteresse have vi derfor læst en Bekjendtgjørelse i den idag hertil ankomne Thisted Avis, hvori denne Byes Borgerrepræsentantskab under 25de ds. har offentliggjort Følgende. For at give Byens Jndvaanere Leilighed til at gjøre sig bekjendt med de i Repræsentantmøderne behandlende Sager, blev det ved Mødet den 23de dennes besluttet, fra Mandag den 9de Mai næstkommende, og fremdeles hver anden Mandag, at holde Moderne for aabne Dørre. Mødestedet er Raadstuen, og Tiden fra Kl. 5 Eftermiddag." Den lille nordvestligste Commune i Landet, som under sin Formand, Stænderdeputeret, Apotheker Dahlerup, allerede oftere har udviklet en roesværdig Nidkjærhed for offentlige Anliggenders Fremme og Discussion, og som var den Første, der ved Pressen bragte sine Forhandlinger til offentlig Kundskab, er nu ogsaa den første Commune, der har Ære af at have statueret det fuldkomneste Offentligheds Princip, som vi haabe, de øvrige Communer snart ville tiltrække sig Takken for at have efterfulgt. At der kan være nogen Slags Betænkelighedshensyn til Hinder herfor, kunne vi aldeles ikke indsee. J Repræsentantskabet forhandles ikke andet end hvad der kan og bør komme til enhver Borgers Kundskab og ingen Repræsentant kan vel antages at have eller ville fremsætte nogen anden Anskuelse i den engere Forsamling end han til hver Tid vil kunne og vil ville underkaste sine Medborgeres Prøvelse. For Repræsentanterne selv kan kun den størst mulige og lettest tilgængelige Offentlighed være ønskelig for altid at kunne sætte deres Medborgere i Kundskab, om og hvorledes de røgte deres Dont, et Ønske, der især maa næres i de Communer hvor, som i den herværende, Sager henstaae uafgjorte i flere Aar – hvorover der ogsaa i November Maaned forrige Aar directe fra Repræsentantskabet er indsendt Klage til det kgl. danske Cancelli, dog uden at herpaa endnu er indløbet noget Svar eller Repræsentantskabet heraf har været saa heldig at spore nogen Virkning. Jgaar faldt her en stærk, men dog kortvarig, Regn der sikkert vil have været Landmanden velkommen.